मोंगरा के लोगों ने तालाब को सरकारी करने की गुहार लगाई
कलेक्टर जनदर्शन में मंगलवार को ग्राम मोंगरा के लोगों ने निस्तारी तालाब को सरकारी करने की गुहार लगाई। ग्राम अछोला के दिव्यांग धरमदास चतुर्वेदी ने मोटराइज्ड ट्राइसिकल दिलाने की अपील की। ग्राम तुरेंगा के नंदकुमार यादव ने सर्पदंश से पिता की मौत के बाद अब तक आर्थिक सहायता राशि नहीं मिलने पर दिलाने की फरियाद की। सभी मामलों में कलेक्टर उमेश अग्रवाल ने संबंधित अधिकारियों को जल्द कार्रवाई करने कहा।
पिता की मौत पर मांगी अनुकंपा नियुक्ति
ग्राम बरतुंगा के कौशल नेगी ने अनुकंपा नियुक्ति दिलाने की फरियाद की। उन्होंने बताया कि पिता सहायक शिक्षक पंचायत थे। मार्च 2012 में निधन हो गया। कलेक्टर अग्रवाल ने डीईओ को उचित कार्रवाई करने कहा।
तुमगांव के लोगों ने सरकारी जमीन को पटवारी रिकार्ड में गौठान के लिए आरक्षित भूमि कराने की मांग की। ग्राम अतरला के सरगोबाई ने भू-अर्जन मुआवजा दिलाए जाने, ग्राम ढ़ोड के संतोष कुमार सागर ने कोटवार मानदेय भुगतान करने, रूमेकेल के रामबाई ने इंदिरा आवास की दूसरी किश्त दिलाने व ग्राम खैरा की राधाबाई वैष्णव ने वृद्धा पेंशन दिलाने की गुहार लगाई।
hin_Deva hin_Deva hin_Deva hin_Deva hin_Deva